શહેરનાં મહિલા કોલેજ પાસેના અંડર બ્રિજમાં આવેલી ખુલ્લી ગટરે સાયકલ સવારપૂર્વ એથ્લેટિક કોચનો ભોગ લીધો છે. રાજકોટના કાલાવડ રોડ પર રહેતા અને સૌરાષ્ટ્ર યુનિવર્સિટીમાં એથ્લેટિક કોચ તરીકે ફરજ બજાવી નિવૃત્ત થયેલા બાબુભાઇ છગનભાઇ મકવાણા આજે વહેલી સવારે તેમનાં ઘરેથી સાયકલ લઇ જીમખાના જવા નીકળ્યા હતાં. દરમિયાન મહિલા કોલેજ અંડર બ્રિજની સાયકલ ટ્રેકમાં પાણીના નિકાલ માટેની ગટરનું ઢાંકણું ખુલ્લું હોવાથી બાબુભાઇ સાયકલ સાથે ખુલ્લી ગટરમાં ખાબક્યાં હતા. અકસ્માતે પટકાયેલા બાબુભાઇને માથામાં ગંભીર ઇજા થતાં તેમનું ઘટનાસ્થળે જ કરુણ મોત નીપજ્યું હતું.